NCL ปรับราคาเพิ่มทุน PP แตะ 3.35 บ. คาดรับเงินไตรมาส 4/64
NCL ปรับราคาขายหุ้นเพิ่มทุน PP จาก 3.30 บาทเป็น 3.35 บาทคาดได้รับเงินไตรมาส 4/64
NCL ปรับราคาขายหุ้นเพิ่มทุน PP จาก 3.30 บาทเป็น 3.35 บาท คาดได้รับเงินไตรมาส 4/64 ลุยนำเงินไปใช้เสริมสภาพคล่องบริษัท
4 ส.ค. 2564

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL เปิดเผยว่า ที่ประชุมคณะกรรมการบริษัท ครั้งที่ 4/2564 ได้มีมติให้ยกเลิกมติการกำหนดราคาเสนอขายหุ้นสามัญเพิ่มทุนให้แก่บุคคลในวงจำกัด (PP) ที่หุ้นละ 3.30 บาท เป็น 3.35 บาท
ทั้งนี้ บริษัทจะเพิ่มทุนจดทะเบียนโดยออกหุ้นสามัญเพิ่มทุน จำนวน 45 ล้านหุ้น จัดสรรให้แก่ บริษัท ไท่เว่ ไบโอเทค อินเตอร์เนชั่นแนล  จำนวน 15 ล้านหุ้น, นางละออ ตั้งคารวคุณ จำนวน 18 ล้านหุ้น, นายวิชัย ด่านรัตน จำนวน 6 ล้านหุ้น และ นางนธีรา บริรักษ์คูเจริญ จำนวน 6 ล้านหุ้น
โดยบริษัทมีความประสงค์จะระดมทุนเพื่อเป็นแหล่งเงินทุนหมุนเวียน และเพื่อรองรับกับความเสี่ยงจากการแพร่ระบาดของไวรัสโควิด-19 และรองรับการขยายกิจการในอนาคต โดยบริษัทมีแผนที่จะใช้เงินที่ได้รับจากการเสนอขายหุ้นเพิ่มทุนในครั้งนี้ในการขยายธุรกิจหลักของบริษัทและรองรับการขยายกิจการของบริษัทในอนาคตและเพื่อเสริมสภาพคล่องและเป็นเงินทุนหมุนเวียนในการดำเนินงานของบริษัท และบริษัทย่อย ทั้งนี้ บริษัทคาดว่าจะใช้เงินที่ได้รับจากการเพิ่มทุนในไตรมาส 4/64 เป็นต้นไป